ስምንት አምባሳደሮች ባለሙሉ ሥልጣን አምባሳደር ሆነው እንዲሰሩ ተሾሙ
አዲስ አበባ፤ ሐምሌ 12/2005 (ዋኢማ) – ጠቅላይ ሚኒስትር ኃይለማሪያም ደሳለኝ ስምንት አምባሳደሮች ባለሙሉ ሥልጣን አምባሳደር ሆነው እንዲሰሩ ዛሬ ሽመት ሰጡ።የጠቅላይ ሚኒስትር ጽህፈት ቤት ለኢዜአ በላከው መግለጫ እንዳስታወቀው አቶ ነጋ ፀጋዬ፣ ዶክተር አብዱልቃድር ሪዝቁ፣ አቶ አረጋ ኃይሉ፣ ወይዘሮ ወይንሸት ታደሰ፣ ወይዘሮ ብርቱኳን አያና፣አቶ ወንደሙ አሳምነው፣ አቶ ሙሉጌታ ከሊልና አቶ ምስጋኑ አረጋ ባለሙሉ ሥልጣን አምባሳደር ሆነው እንዲያገለግሉ ተሹመዋል።የተሰጠው ሹመት የትምህርት ዝግጅትንና የፖለቲካ አመራር ብቃትን ከግምት ያስገባ መሆኑን የጠቅላይ ሚኒስትር ጽህፈት ቤት የላከው መግለጫ ያመለክታል።